
	PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, 
industrie alimentară şi servicii  specifice
	                                                        Bucureşti, 13.04.2006

                                                        Nr.24/217


RAPORT SUPLIMENTAR
asupra propunerii legislative pentru modificarea art.40 din Legea nr.26/1996 – Codul silvic
În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă pentru modificarea art.40 din Legea nr.26/1996 – Codul silvic, transmisă cu adresa nr.Pl.x. 273 din 27 iunie 2005 şi înregistrată sub nr.24/266/28.06.2005 şi retrimisă comisiei în vederea reexaminării cu adresa Plx.273 din data de 13 martie 2006.
La întocmirea raportului, Comisia a avut în vedere avizul Consiliului Legislativ, punctul de vedere al Guvernului şi avizul Comisiei juridice, de disciplină şi imunităţi.

Propunerea legislativă are ca obiect de reglementare modificarea art.40 din Legea nr.26/1996 – Codul silvic, cu modificările şi completările ulterioare. Prin proiect se propune ca volumul maxim de masă lemnoasă ce se poate recolta anual din păduri să fie egal cu posibilitatea anuală stabilită prin amenajamentele silvice, pe fiecare proprietar, fără ca limita acestuia să se mai aprobe prin hotărâre a Guvernului.
Propunerea legislativă pentru modificarea art.40 din Legea nr.26/1996 – Codul silvic face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Attila Blenesi - director în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 membri ai comisiei.

Raportul Comisiei a fost adoptat  în unanimitate,  în şedinţa din 11 aprilie 2006.

Propunerea legislativă pentru modificarea art.40 din Legea nr.26/1996 – Codul silvic a fost respinsă de Senat în şedinţa din 23 iunie 2005.

Iniţiativa legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a propunerii legislative pentru modificarea art.40 din Legea nr.26/1996 – Codul silvic. 

I. Amendamente admise

În urma dezbaterii, Comisia propune adoptarea propunerii legislative cu următoarele amendamente: 

	Nr. crt.
	Text iniţial

	Text Senat
	Text propus de Comisie

(autorul amendamentului)
	Motivarea amendamentelor propuse

	0

	2
	3
	4

	1.
	Titlul legii

LEGE

pentru modificarea art.40 din Legea nr.26/1996 – Codul silvic
	_____________
	Nemodificat.
	

	2.
	Articol unic.- Articolul 40 din Legea nr.26/1996 – Codul silvic, publicată în Monitorul Oficial al României, Partea I, nr.93 din 8 mai 1996, se modifică după cum urmează:

Articolul 40 va avea următorul cuprins:

„Volumul maxim de masă lemnoasă ce se poate recolta anual din păduri este egal cu posibilitatea anuală stabilită prin amenajamentele silvice, pe fiecare proprietar şi pe natura produselor.

Depăşirea volumului maxim anual se poate face doar din rezervele acumulate din anii anteriori de aplicare a amenajamentului decenal în vigoare. Volumul produselor accidentale, rezultate din doborâturi de vânt, rupturi de zăpadă, defrişări legale, uscături de arbori în masă, se va precompta din posibilitatea, de proprietar.”
	_______________
	Articol unic.- Articolul 40 din Legea nr.26/1996 – Codul silvic, publicată în Monitorul Oficial al României, Partea I, nr.93 din 8 mai 1996, se modifică după cum urmează:

„Art.40. – Volumul maxim de masă lemnoasă ce se poate recolta anual din păduri este egal cu posibilitatea anuală stabilită prin amenajamentele silvice, pe fiecare proprietar şi pe natura produselor.

Depăşirea volumului maxim anual se poate face doar din rezervele acumulate din anii anteriori de aplicare a amenajamentului decenal în vigoare. Volumul produselor accidentale, rezultate din doborâturi de vânt, rupturi de zăpadă, defrişări legale, uscături de arbori în masă, se va precompta din posibilitatea, de proprietar.”

Deputat UDMR – Atilla Kelemen
	 Pentru respectarea normelor de tehnică legislativă


Comisia a propus aprobarea proiectului cu 25 voturi pentru, 0 voturi împotrivă şi 0 abţineri.

       PREŞEDINTE,



                 


     SECRETAR,
                                    Dr. Atilla KELEMEN 

 


                                  Ioan MUNTEANU 
Întocmit: Consilier dr.Anton PĂŞTINARU    

